Diari Oficial de la Generalitat Valenciana


Sumari del DOGV 6912, del 28-11-2012 (2012/10706)

Notificació de la sentència dictada en el procediment de divorci contenciós número 1292/2011.
---------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10051


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1292/2011. [2012/10276]  
Divorci contenciós 001292/2011-CARM   
De: Susanna Vardanyan.   
Procurador: Francisco J. Maseres Sánchez.   
Contra: Avetis Poghosyan.   
Procurador/a: -  
En este procediment de divorci 1292/2011, seguit a instàncies de Susanna Vardanyan contra Avetis Poghosyan, s'ha dictat la sentència que, literalment, diu el següent:  
«Dispositiva  
Estime la demanda presentada pel procurador Francisco Javier Maseres Sánchez, en nom i representació de Susanna Vardanyan, i dispose les mesures definitives següents:   
  
1. La dissolució del matrimoni format per Susanna Vardanyan i Avetis Poghosyan, per divorci.   
2. La pàtria potestat serà compartida i la guarda i custòdia dels fills menors comuns serà exercida per la mare, amb l'assignació al pare del règim de visites següent: caps de setmana alterns, començant els divendres a partir de les 08.00 hores, fins a les 20.00 hores del diumenge, la mitat de les vacacions de Setmana Santa, estiu i Nadal. Es compartiran totes estes a mitges, triant la mare els períodes en els anys parells i el pare en els anys imparells. El començament d'estes vacacions serà des de les 10.00 hores del primer dia de vacacions fins a les 20.00 hores del dia en què acabe el període que haja d'estar amb cada progenitor.   
  
Durant les vacacions d'estiu regirà el mateix sistema de repartiment i hores d'arreplega i entrega dels menors, amb l'excepció que cada progenitor podrà triar, quan li corresponga, si desitja que les vacacions es repartisquen en la forma d'un mes amb cada progenitor o en períodes de quinze dies alterns. El progenitor que exercisca el seu dret a elecció de les vacacions ha de notificar-li-ho a l'altre amb almenys una setmana d'antelació. En el cas que no li ho comunique, passarà el primer període amb la mare i el següent amb el pare. En tot cas, en tot moment ha de comunicar a la mare el domicili on es troben i ambdós progenitors han de facilitar el contacte telefònic entre els fills i el progenitor que no estiga exercint el seu dret de visites.   
  
En els cas d'una malaltia patida pels menors, el cònjuge que se'n faça càrrec li ho comunicarà a l'altre al més ràpidament possible, el qual podrà en este cas visitar-lo sense cap tipus d'impediment ni limitació. Està clàusula regirà també per a ambdós progenitors, al llarg de tot l'any, en el cas esmentat de malaltia de qualsevol dels fills.   
  
En dates assenyalades com ara els dies del Pare i de la Mare, aniversari dels menors i festivals escolars, el progenitor que no tinga el dret a visites en eixes dates podrà trobar-se amb els seus fills eixe dia durant un període no superior a dos hores, i l'altre progenitor haurà de facilitar-ne les trobades.   
Tot allò relacionat amb l'educació, docència, formació i assistència mèdica dels menors, serà decidit per ambdós progenitors de comú acord, tenint sempre en compte l'interés d'aquells.   
3. Que, com a conseqüència de tot això, s'atribuïx l'ús i gaudi de la vivenda conjugal, així com del parament domèstic, a l'esposa i als fills que queden sota la custòdia de la mare, i no cal requerir l'espòs perquè abandone el domicili, ja que se'n va anar fa almenys quatre mesos.   
  
4. Es fixa com a pensió de contribució de manutenció dels dos fills que han tingut la suma de 360 euros, 180 per a cada fill, que l'espós ha de pagar mensualment entre els dies 1 i 5 de cada mes, ingressant esta suma en el compte corrent que en nom seu es designarà. L'import de la pensió esmentada es disposa tenint en compte el criteri jurisprudencial de l'exigència de 180 euros com a mínim vital per a satisfer les necessitats d'un menor; criteri que manté, igualment, el Ministeri Fiscal. La suma esmentada serà revisada anualment i actualitzada d'acord amb l'increment o disminució que experimente l'IPC. Els gastos extraordinaris que se'n deriven, les classes de suport i qualssevol altres no emparats dins de la pensió d'aliments, seran pagats a mitges per ambdós progenitors.  
La pensió d'aliments es pagarà en els comptes de titularitat de L. P. número 2100 4687 53 1139540961 i titularitat d'A. P. número 2100 4687 57 2897963626.   
5. Així mateix l'espòs pagarà una quantitat de 92,55 euros mensuals, corresponent a la mitat de la quota de 185,10 euros mensuals del préstec de línia ICO concedit a ambdós parts el 31 de març de 2011 en el compte 4578.4905.26.4156506877 del BBVA de l'oficina de l'entitat esmentada a l'avinguda José Antonio 8, d'Orihuela.   
6. No es disposa una pensió compensatòria.   
7. Quant a la liquidació del règim econòmic matrimonial, cal portar-se a terme en el procediment corresponent.   
No és procedent fer una condemna expressa a costes a cap de les parts.  
Notifiqueu esta resolució a les parts i al Ministeri Fiscal, advertint-los que s'hi pot interposar un recurs d'apel'lació en el termini de cinc dies, davant de l'Audiència Provincial. Per a interposar el recurs cal haver constituït un depòsit de 50 euros, i sense este requisit no serà admés a tràmit. El depòsit es constituirà consignant l'import esmentat en el compte de depòsits i consignacions del Jutjat (DA 15a LOPJ)   
  
Ho pronuncie, mane i firme.»  
I atés que el demandat, Avetis Poghosyan, es troba en parador ignorat, expedisc este edicte a fi que li valga de notificació de forma deguda.   
  
Orihuela, 17 d'octubre de 2012.- La secretària judicial: Ana Isabel Maldonado Ballester.